2009R0438 — DA — 01.07.2009 — 000.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

KOMMISSIONENS FORORDNING (EF) Nr. 438/2009

af 26. maj 2009

om åbning og forvaltning af EF-toldkontingenter for tyre, køer og kvier af bestemte alpine racer og bjergracer, ikke bestemt til slagtning







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) ( 1 ), særlig artikel 144, stk. 1, og artikel 148 sammenholdt med artikel 4, og ud fra følgende betragtninger: (1) I Verdenshandelsorganisationen (WTO) har EF forpligtet sig til at åbne årlige toldkontingenter for import af tyre, køer og kvier af bestemte alpine racer og bjergracer, ikke bestemt til slagtning. Gennemførelsesbestemmelserne for forvaltningen af disse kontingenter er fastsat ved Kommissionens forordning (EF) nr. 659/2007 af 14. juni 2007 om åbning og forvaltning af toldkontingenter for import af tyre, køer og kvier af bestemte alpine racer og bjergracer, ikke bestemt til slagtning ( 2 ). (2) Erfaringen fra anvendelsen af »først til mølle« -princippet har vist sig at være positiv i andre landbrugssektorer, og for at forenkle administrationen bør disse kontingenter herefter forvaltes efter den metode, der er angivet i artikel 144, stk. 2, litra a), i forordning (EF) nr. 1234/2007. Dette bør ske i overensstemmelse med artikel 308a, 308b og artikel 308c, stk. 1, i Kommissionens forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks ( 3 ). (3) På grund af de særlige forhold, der gør sig gældende, når der skiftes fra et forvaltningssystem til et andet, er det vigtigt, at det kontingent, som nærværende forordning vedrører, anses for at være ikke-kritisk, jf. artikel 308c i forordning (EØF) nr. 2454/93. (4) I henhold til artikel 166 i Europa-Parlamentets og Rådets forordning (EF) nr. 450/2008 af 23. april 2008 om EF-toldkodeksen ( 4 ) skal der være toldtilsyn med varer, der overgår til fri omsætning til en nedsat toldsats på grund af deres anvendelse til særlige formål. De dyr, der importeres i forbindelse med de toldkontingenter, som er omhandlet i nærværende forordning, bør overvåges for at sikre, at de ikke slagtes i en bestemt periode. (5) Med henblik herpå bør der stilles en sikkerhed, som dækker forskellen mellem toldsatserne i den fælles toldtarif og den nedsatte told, der gælder på datoen for de pågældende dyrs overgang til fri omsætning. (6) Forordning (EØF) nr. 659/2007 bør derfor ophæves og afløses af en ny forordning. (7) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter — ud fra følgende betragtninger: UDSTEDT FØLGENDE FORORDNING:







Artikel 1

1. Denne forordning åbner toldkontingenter for import af tyre, køer og kvier af bestemte alpine racer og bjergracer, ikke bestemt til slagtning, jf. bilaget.

2. De toldkontingenter, der omhandles i bilaget til nærværende forordning, forvaltes i overensstemmelse med artikel 308a, artikel 308b og artikel 308c, stk. 1, i forordning (EØF) nr. 2454/93. Artikel 308c, stk. 2 og 3, i nævnte forordning anvendes ikke.

3. De i stk. 1 omhandlede kontingenter åbnes på årsbasis for perioden fra 1. juli hvert år til 30. juni det følgende år (importkontingentperiode).

Artikel 2

1. Ved anvendelsen af denne forordning betragtes de dyr, der er nævnt i artikel 1, som dyr, der ikke er bestemt til slagtning, hvis de ikke slagtes de første fire måneder efter datoen for antagelsen af angivelsen med henblik på overgang til fri omsætning.

Der kan dog indrømmes dispensation i dokumenterede tilfælde af force majeure.

2. Adgangen til toldkontingentet med løbenummer ►C1 09.0115 ◄ er betinget af, at der fremlægges følgende dokument:

a) for tyre: et afstamningscertifikat

b) for køer og kvier: et afstamningscertifikat eller et bevis for indførelse i en stambog til attestering af racerenhed.

Artikel 3

▼M1

1. Kontrollen af, at de importerede dyr ikke slagtes i en periode på fire måneder efter overgangen til fri omsætning, foretages i overensstemmelse med artikel 82 i Rådets forordning (EØF) nr. 2913/92 ( 5 ).

▼B

2. For at sikre, at forpligtelsen til ikke at slagte importerede dyr som omhandlet i stk. 1 overholdes, og at ikke-opkrævet told opkræves, hvis forpligtelsen ikke overholdes, skal importørerne stille en sikkerhed over for toldmyndighederne. Sikkerhedsstillelsen er lig med forskellen mellem toldsatserne i den fælles toldtarif og de toldsatser i bilaget, der gælder på dagen for de pågældende dyrs overgang til fri omsætning.

3. Sikkerhedsstillelsen i stk. 2 frigives straks, når det over for toldmyndighederne er bevist, at dyrene:

a) ikke er blevet slagtet inden udgangen af perioden på fire måneder fra datoen for deres overgang til fri omsætning, eller

b) er blevet slagtet inden denne periodes udløb på grund af force majeure eller af sundhedsmæssige grunde, eller at de er døde som følge af sygdom eller ulykkestilfælde.

Artikel 4

Forordning (EF) nr. 659/2007 ophæves. Den anvendes imidlertid fortsat for de rettigheder, der følger af licenser, som er udstedt inden den 1. juli 2009, og indtil disse udløber.

Artikel 5

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. juli 2009.

Denne forordning er bindende i alle enkeltheder og gælder umiddelbart i hver medlemsstat.









BILAG

Varebeskrivelsen skal uanset reglerne for fortolkning af den kombinerede nomenklatur kun betragtes som vejledende, idet KN-koden anvendes i forbindelse med præferenceordningen i dette bilag. Hvor der er anvendt ex KN-kode, bestemmes præferenceordningen ved samtidig anvendelse af KN-koden og en tilhørende beskrivelse.







Løbenummer KN-kode Taric-kode Varebeskrivelse Kontingent (antal dyr) Toldsats 09.0114 ex010290 05 01029005*20 *40 Køer og kvier, ikke bestemt til slagtning, af følgende bjergracer: grå, brun, gul og broget Simmental og racen Pinzgau 710 6 % ex010290 29 01029029*20 *40 ex010290 49 01029049*20 *40 ex010290 59 01029059*11 *19 *31 *39 ex010290 69 01029069*10 *30 09.0115 ex010290 05 01029005*30 *40 *50 Tyre, køer og kvier af racen broget Simmental og racerne Schwyz og Freiburg, ikke bestemt til slagtning 711 4 % ex010290 29 01029029*30 *40 *50 ex010290 49 01029049*30 *40 *50 ex010290 59 01029059*21 *29 *31 *39 ex010290 69 01029069*20 *30 ex010290 79 01029079*21 *29